 Xildhibaanadda tirada yar ee buuqa iyo fowdada wada waxay meel uga dhaceen sharafka iyo karaamada Baarlamaanka, waxay ku xadgudbeen dhamaan xeerarkii golaha shacabka ee ilaalinayey habsami u socodka hawlaha golaha iyo hantida qaranka ee goluhu adeegsado, Tusaale ahaan waxay golaha la soo galeen isloogano iyo hadalo kicin kara xasilooni daro, abuurayana khalkhal siyaasadeed iyo mid amni, waxay xoog u adeegsadeen shaqaalihii Golaha Shacabka iyo ciidankii amniga ee xarunta Barlamaanka, waxayna in ka badan toban jeer jeexjeexeen Ajandihii iyo magacyadii xaadirinta Xildhibaandda, waxay burburiyeen cod-baahiyayaal, qalabkii isgaarsiinta iyo koronta ee Golaha Shacabka, waxayna hor-istaageen amaraddii iyo talooyinka Gudoonka Golaha shacabku u soo jeediyey. 